Upit prema Ministarstvu rada i mirovinskog sustava RH:

Kako je odredbom čl. 22. st.2. Zakona o zaštiti na radu („Narodne novine“ broj 71/14 i 118/14) propisano da je poslodavac obvezan omogućiti stručnjaku zaštite na radu stručno usavršavanje iz zaštite na radu i snositi troškove tog osposobljavanja, a odredbom članka 35. stavka 1. Pravilnika o osposobljavanju iz zaštite na radu i polaganju stručnog ispita („Narodne novine“ broj 112/14) propisano da ta usavršavanja provode središnja tijela državne uprave nadležna za zaštitu na radu uputili smo Ministarstvu rada i mirovinskog sustava upit.

Tim upitom zatražili smo tumačenje Ministarstva o tome jesu li edukacije koje provodi Hrvatski zavod za zaštitu zdravlja i sigurnost na radu uključene u stručno usavršavanje iz zaštite na radu koje je poslodavac obvezan omogućiti stručnjaku zaštite na radu, a imajući u vidu gore navedene zakonske odredbe.

Odgovor koji smo zaprimili od Ministarstva glasi:

Poštovana,

Slijedom Vaše zamolbe u prilogu Vam dostavljamo novi odgovor:

„Točno ste naveli odredbu članka 35. stavka 1. Pravilnika o osposobljavanju iz zaštite na radu i polaganju stručnog ispita („Narodne novine“, broj 112/14), po kojoj je poslodavac obvezan omogućiti stručnjacima zaštite na radu stručno usavršavanje, a isto provode središnja tijela državne uprave nadležna za zaštitu na radu.

Međutim, s obzirom da jedino središnje tijelo državne uprave nadležno za zaštitu na radu predstavlja isključivo naše **Ministarstvo rada i mirovinskoga sustava**, sukladno Zakonu o ustrojstvu i djelokrugu ministarstva i drugih središnjih tijela državne uprave ((„Narodne novine“, broj 150/11, 22/12, 39/13, 125/13, 148/13), ono sigurno neće provoditi predmetna usavršavanja. Naime, u spornoj odredbi (koja bi trebala biti ispravljena) je pogrešno napisano „središnja tijela državne uprave“, a trebalo bi stajati “tijela javne vlasti“. U tijela javne vlasti, sukladno definiciji iz članka 5. Zakona o pravu na pristup informacijama („Narodne novine“, broj 25/13) i zadnjem Popisu tijela javne vlasti za 2010. godinu („Narodne novine“, broj 19/10), spadaju npr. javne ustanove, a jedna od njih je **Hrvatski zavod za zaštitu zdravlja i sigurnost na radu (HZZZSR)** (čiji supostojećiedukacijski programi u funkciji spomenutog stručnog usavršavanja).Isto tako, druga javna ustanova koja se bavi zaštitom na radu je **Zavod za unapređivanje zaštite na radu (ZUZNR),** u čijem opisu poslova je i **izrada programa, vodiča, metoda i modela za zaštitu na radu**, sukladno odredbi članka 83. stavka 4. podstavka 2. Zakona o zaštiti na radu („Narodne novine“, broj 71/14 i 118/14), tako da predmetno stručno usavršavanje stručnjaka zaštite na radu mogu provoditi i spomenuti HZZZSR i ZUZNR (kad isti bude u funkciji, a o čemu će informacija biti javno dostupna).“

S poštovanjem,

****

**KABINET MINISTRA**

Ulica grada Vukovara 78

HR – 10000 Zagreb

tel: +385 1 6106 310, 6106 727

web: [www.mrms.hr](http://www.mrms.hr/)